Höldur leggur áherslu á að vera vinnustaður þar sem hver einstaklingur er metinn að verðleikum og að greidd séu jöfn laun fyrir sömu eða jafnverðmæt störf óháð kyni , uppruna eða öðrum ómálefnalegum þáttum . Það er á ábyrgð stjórnenda að framfylgja jafnlaunastefnunni og tryggja að fyllsta jafnréttis sé gætt við launaákvarðanir . Framkvæmdaráð Hölds setur fram jafnlaunamarkmið árlega sem mæld eru í launagreiningu . Mannauðsstjóri er ábyrgur fyrir stöðugum umbótum á jafnlaunakerfi fyrirtækisins ásamt eftirliti með jafnlaunastefnunni . Jafnlaunastefna Hölds er órjúfanlegur hluti af mannauðs - og launastefnu félagsins . Höldur skuldbindur sig til að : Starfrækja vottað jafnlaunakerfi sem byggist á jafnlaunastaðli ÍST 85 , skjalfesta og viðhalda . Fylgja viðeigandi lagalegum kröfum og öðrum kröfum sem í gildi eru og áhrif hafa á jafnlaunakerfið og staðfesta árlega að þeim sé hlítt . Framkvæma árlega launagreiningu þar sem borin eru saman jafnverðmæt störf og kanna hvort það mælist munur á launum eftir kyni og bregðast við sé þess þörf . Kynna stefnuna fyrir öllum starfsmönnum félagsins og gera hana aðgengilega starfsmönnum og almenningi . Stefna þessi nær til allra starfsmanna Hölds .